Eswatini
Eswatini, anvet ivez Umbuso weSwatini e swatieg ha Kingdom of Eswatini e saozneg, anvet Swaziland betek miz Ebrel 2018, zo ur rouantelezh hag ur Stad dizalc'h en Afrika, etre Suafrika en norzh, kornôg ha su dezhi, ha Mozambik er biz. Unan eus bihanañ broioù Afrika eo, ha 200 km zo eus ar poent norshañ d'ar suañ, ha 130 km eus ar reterañ d'ar c'hornokañ.
Dont a ra an anv eus hini ar roue Mswati II, a rene en .

Istor 
En  ec'h erruas annezidi Eswatini en takad-mañ eus Afrika, da heul divroadeg ar Bantoued. D'ar memes koulz ec'h erruas an drevadennerien wenn kentañ.

Goude Brezel ar Boers e teuas da vezañ un drevadenn vreizhveuriat hag ur Stad dizalc'h d'ar 6 a viz Gwengolo 1968.

Politikerezh 
Ar strolladoù politikel zo berzet gant ar Vonreizh.

Un unpenniezh hollveliek eo ar vro, daoust d'ar vonreizh nevez lakaet e pleustr e 2005.

Distrigoù 
Pevar distrig zo en Eswatini : Hhohho, Lubombo, Manzini ha Shiselweni.

Douaroniezh 
Liesseurt eo ar maezioù : menezioù a-hed an harz gant Mozambik, savanennoù er reter, koadeier gleb er gwalarn. Treuzet eo ar vro gant meur a stêr. Kêr vrasañ ar vro eo ar gêr-benn Mbabane (94 874 annezad e 2010).

Liammoù diavaez
 The Government of The Kingdom of Eswatini (official website)
 The Kingdom of Eswatini – a royal experience, official Eswatini tourism website (richly illustrated)
 Istor Eswatini
 The Kingdom of Eswatini's Big Game Parks (page about the three big game parks)
 Renerion Eswatini
 Eswatini – CIA World Factbook